da en en en fr de da id da nb da da da da da da en da da da da en en
Indendørs førstehold skød sæsonen i gang med to gevinster - Svanholm Cricketklub
Tirsdag d. 13. januar 2015 kl. 19:25 af Henrik Pfaff
Zeshan Khan bedste kaster i 1. division i 2014 – efter DCF’s statistik. For 10.000 kr. rekvisitter til Saif Ahmed fra Gray Nicolls Indendørssæsonen er i gang og Svanholms program kan findes ved at klikke på venstre side – indendørssæsonen. Løbende resultater og stillinger kan findes ved at gå ind på DCF’s side under turneringer.
Førsteholdet skød sæsonen i gang med to gevinster over Nørrebro og Albertslund. Nørrebro med deltagelse af hele tre tidligere svanholmere Nabi Ghulam, Injam Ahmed og Shabaz Shabbir.
Selv det var dog ikke nok til at ekspedere et alternativt svanholm-hold til nederlag. Kampene blev spillet efter landsholdets todages træning, så folk som Hamid Shah, Zameer Khan og Taha Ahmed m.fl. var så udmattede, at de ikke orkede at stå op længere.
Kun de to juniorer blandt dem, der havde deltaget i hele landsholdstræningen Saif Ahmed og Mads Henriksen, kunne klare mosten. De øvrige deltagere var Zishan Shah anfører, Zeshan Khan, Saud Munir og Mati Malik. Den sammensætning var rigelig god til vore modstandere.
Mati Malik Come back kamp for Svanholm efter et år i Glostrup
Saif Ahmed er i øvrigt begavet med adgang til at få rekvisitter for 10.000 danske kroner i Gray Nicolls. Det skyldtes, at han blev kåret som sidste sommers U-19 turnerings bedste spiller. Turneringen blev afholdt i England som kvalifikationsturnering til U-19 VM
Zeshan Khan, der på DCF’s officielle statistik er 1. divisions bedste kaster i 2014, går efter en lynkarriere stort set uden ungdomscricket fremad med stormskridt. Han var tilkaldt til landsholdets træning om lørdagen og imponerede landstræneren Jeremy Bray. Det er dog ikke meget glæde af ham vi får indendørs, da han sammen med Bilal Khan tager to måneder til Pakistan bl.a. for at spille cricket.
Zeshan Khan førstedivisionens bedste kaster
Også juniorerne startede dels med en indbyrdes kamp mellem de to juniorhold dels med de to traditionelle kampe mod Sorø Akademi, der trods deltagelse af en garder ikke kunne stille meget op. Men imponerende, at der trods alt kan stilles et hold fra akademiet, der har rimelig batføring og var lige ved at vinde over vores 2. hold.
Næste lørdag spiller juniorerne mod Copenhagen og vore to lilleputhold skal til Køges traditionelle stævne.